Wikispaces

=Wikispaces= Wikipedia er temmelig udskældt i akademiske kredse på grund af dets manglende akademiske grundlag og mangel på kontrollerende redaktion. Wikipedia har dog en redaktion som oftest består af frivillige wikipedia-redaktører. Disse læser revideringer af etablerede artikler igennem og vurderer om ændringerne er gode eller om de skal slettes. Nogle artikler bliver stemplet som fx "kilde mangler" eller "artiklen virker farvet i en politisk retning" og dermed advares læsere mod artiklens værdi og opfordres desuden til at forbedre teksten.

På samme måde bør man bruge Wikispaces - tillade at der i perioder står noget forkert eller mangelfuldt, og opfordre brugerne til at forbedre teksterne. Man kan også forfremme visse brugere til redaktører der altså har særlige rettigheder for fx at rulle historikken tilbage til en tidligere og bedre version osv. Oplagt er det at redaktørerne på en eller anden måde har en særlig faglighed, men det kan også være at de bare er "rengøringsdamer" med kritisk sans - alt afhængig af Wikiens niveau.